Gandia recupera dues basses d'aigua antiincendis en la zona del paratge de Marxuquera
29 desembre 2021

## Gandia recupera dues basses d'aigua antiincendis en la zona del paratge de Marxuquera29 desembre 2021Última actualització: 29 desembre 2021

![](../gestion/img/d5d507aaa4a5c0ef6c3ac3dd5ac1c714d287beba3ddc6a205225f2d1c760b25e.jpg)  
  

La regidora de Gestió del Territori, **Alícia Izquierdo**, acompanyada del director general de Medi Natural, **Daniel Muñoz**, ha visitat les dues basses d’aigua antiincendis de la zona del paratge de Marxuquera que han sigut restaurades.

Es tracta d’una acció que s’ha pogut realitzar gràcies a les ajudes de la Conselleria per a la recuperació de l’incendi de Marxuquera. “_Una de les accions que vam poder introduir i la Conselleria ens va aprovar va ser la recuperació i restauració de les dues basses d’aigua antiincendis que tenim en la zona del paratge_”, ha explicat Izquierdo.

A més, la regidora ha recalcat que va insistir que les tasques postincendis no havien de ser sols de recuperació del paisatge o de la fauna i de la flora, sinó també destinades a la prevenció futura, _“i que millor que tindre dues infraestructures en les quals el que són els mitjans aeris i també per terra poden acudir en un moment per a poder abastir-se d’aigua directament dins del que és la zona del paratge”._

També s’han perimetrat i s’ha millorat l’accés via vehicle per poder accedir directament a les basses d’aigua. “_És una mesura més dins del que és el pla local contra la prevenció d’incendis_”, ha afegit Izquierdo.